Ríkið ætlar að verja tæplega 2,8 milljörðum króna á næstu þremur árum í uppbyggingu á rúmlega 90 ferðamanna- og minjastöðum víða um land. Öll þessi svæði eru í umsjá opinberra stofnana.
Verkefnin sem nú þegar eru á áætlun eru um 150 talsins og snúa flest að bættri salernisaðstöðu, göngustígum og lagningu bílastæða. Stærsta verkefnið í ár er gerð nýrrar hringleiðar um Geysissvæðið í Haukadal. Í það verkefni fara 152 milljónir króna. 222 milljónir fara í verkefni í Þjóðgarðinum á Þingvöllum þar sem verður ráðist í gerð bílastæða, gönguleiða og frekari merkinga. Til Vatnajökulsþjóðgarðs fer samanlagt hæsta upphæðin eða 230 milljónir króna. Magnús Guðmundsson er framkvæmdastjóri Vatnajökulsþjóðgarðs.
Einnig þurfi að tryggja aðgengi fatlaðra og þeirra sem notast við hjólastól. Magnús segir styrkinn mikilvægan svo hægt sé að ráðast í þau nauðsynlegu verkefni.
Það er bara algjört grundvallaratriði. Síðasta sumar komu 40 þúsund ferðamenn til okkar bara í júlímánuði í Ásbyrgi. Staðan hjá okkur þá var að við höfðum varla undan og það var skortur á vatni og svona. Annað dæmi er Jökulsárlón 2019 komu þangað yfir 800 þúsund gestir svo við verðum að geta tekið vel á móti þessu fólki svo það hafi góða upplifun af því að koma til okkar.

Ríkið veitir tæplega þremur milljörðum króna í framkvæmdir og uppbyggingu á ferðamanna- og minjastöðum næstu þrjú árin. 